IISRAELI MÄED
Tere tulemast taas ühisele palvereisile Iisraeli mägedele.
Käesolevas saatesarjas valmistame regiooni palves ette
Iisraeli põhjapoolsete hõimude ehk Efraimi naasmiseks.
Lase, Isa, oma Pühal Vaimul, juhtida meid selgi reisil!
Sel etapil täname Jumalat selle eest,
mida Ta on Jeesuse kaudu siin teinud ja mida veel edaspidi teeb.
Eelmisel reisil käisime Jaakobi kaevul,
kus Jeesus juba valmistas samaarlasi peatseks Püha Vaimu saabumiseks.
Tänasel reisil täname selle eest,
et Püha Vaim saabus väeliselt Samaariasse
ja muudab selle piirkonna veel kord.
Seekord külastame Samaaria linna,
kus käisime Efraimi naasmise teelt kive eemaldamas.
Seekord läheme linna tänureisile,
kuna apostlite ajal muutus tänu Püha Vaimu mõjule kogu linn.
Räägime teel täpsemalt, millega tegemist.
Kui Jeesus surnuist üles tõusis,
ilmus Ta oma jüngreile ületõusmisihus veel 40 päeva.
Kui siis Jeesus viibis koos nendega,
keelas ta neil Jeruusalemmast lahkuda,
käskides jääda ootama Isa tõotust, mis teie olete minult kuulnud.
Johannes on küll ristinud veega, aga teid ristitakse Püha Vaimuga
üsna varsti pärast neid päevi. Ap t 1:4-5
Need 40 päeva rääkis Jeesus oma jüngreile Jumala kuningriigist.
Seepärast küsisid need, kes kuulsid tõotust Püha Vaimu ristimise kohta,
"Issand, kas sa sel ajal taastad Iisraeli kuningriigi?"
Tema aga ütles neile: "Ei ole teie osa teada aegu ja tunde,
mis Isa on iseenese meelevallaga seadnud,
vaid te saate väe Pühalt Vaimult, kes tuleb teie üle,
ja te peate olema minu tunnistajad Jeruusalemmas
ja kogu Juuda- ja Samaariamaal ning ilmamaa äärteni." Ap 1:6-8
Jeesus lubas jüngreile,
et Püha Vaimu väel tunnistavad nad Jeesusest kogu Samaariamaal.
Räägi, Mia, kus me nüüd oleme?
Vasakul on näha Kaana oja org,
mis oli kunagi Efraimi ja Manasse hõimude piiriks.
Mis juhtus pärast seda jutuajamist?
Kohe pärast Õlimäel toimunud vestlust läks Jeesus tagasi Isa juurde
ja pilv varjas ta jüngrite silme eest.
Jeesuse juhiste järgi
ootasid jüngrid Jeruusalemmas lubatud Püha Vaimuga ristimist.
See juhtus kümme päeva hiljem, kui nad olid kõik koos.
Ja äkitselt tuli taevast kohin, otsekui tugev tuul oleks puhunud,
ja täitis kogu koja, kus nad istusid.
Ja nad nägid otsekui hargnevaid tulekeeli,
mis laskusid iga üksiku peale nende seas.
Ja nad kõik täideti Püha Vaimuga ning hakkasid rääkima teisi keeli,
nõnda nagu Vaim neile andis rääkida. Ap 2:2-4
Taevast tulnud kohinat kuulsid kõik
ja eriline heli tõi kohale suurel hulgal nii Jeruusalemma elanikke
kui võõraid, kes olid pühadeks linna tulnud.
Kui nüüd see hääl kostis, tuli kokku nende kogukond,
ja kõiki valdas hämmastus,
sest igaüks kuulis räägitavat oma murret.
Nad jahmusid ja panid imeks, öeldes:
'Ennäe, eks need kõik, kes räägivad, ole galilealased?
Kuidas siis meist igaüks kuuleb oma sünnimaa murret?' Ap 2:6-8
Rahvast oli tulnud Lähis-Idast kuni Põhja-Aafrikani välja.
Apostlite teod loetlevad kümmet erinevat keelt,
milles nad kuulsid Vaimuga täidetud jüngreid Jumala tegusid kiitmas.
Räägi, Mia, kus me nüüd oleme?
Pöördusime äsja väiketeele
ja sõidame täna Samaaria varemetele siit tagantpoolt.
Jõuame Samaaria mäele roomlaste ehitatud väravast.
Siin on endiselt hästi näha ka vana rooma sissesõidutee.
Milliseid mõtteid too eriline sündmus pühaderahvas tekitas?
Nad olid kõik hämmingus ja imestasid, millega tegemist on.
Mõned püüdsid toimunut mõistusega seletada
ja arvasid, et mehed on purjus.
Siis astus Peetrus koos teiste apostlitega esile
ja rääkis neile, et toimuvat oli ennustanud prohvet Joel.
Ja viimseil päevil sünnib, ütleb Jumal,
et ma valan oma Vaimust välja kõigi inimeste peale
ja teie pojad ja teie tütred ennustavad
ja teie noored näevad nägemusi ja teie vanad näevad unenägusid,
ning oma teenrite ja teenijate peale
ma valan neil päevil välja oma Vaimust ja nad ennustavad,
ning ma annan märke ülal taevas ja tunnustähti all maa peal:
verd ja tuld ja suitsusambaid.
Päike muutub pimedaks ja kuu vereks,
enne kui tuleb Issanda päev, suur ja ülev.
Ja sünnib, et igaüks, kes hüüab appi Issanda nime,
päästetakse. Ap 2:17-21
Jeesusest algas viimaste päevade aeg, mis lõpeb Issanda päevaga
ehk suure ja hiilgava Jeesuse naasmisega
kuningana Jeruusalemma.
Jõudsime nüüd Samaaria linna varemete sissepääsu juurde.
Jätame auto siia ja peatume hetkeks siin väljakul.
Juba eelmisel reisil siia rääkisime sellest,
et kuningas Omri rajas kunagi linna põhjapoolse Iisraeli riigi pealinnaks.
Mis juhtus linnas pärast seda, Jyrki,
kui põhjapoolne kuningriik Iisrael maapakku viidi?
Iisraeli võitnud Assüüria tõi siia rahvast mujalt,
kes segunes maha jäänud iisraellastega
ja neid hakati kutsuma linna nime järgi samaarlasteks.
Pärast Assüüriat valitses siin mitu erinevat kuningriiki,
enne kui veidi enne Jeesuse aega tulid võimule roomlased.
Rooma keiser Augustus andis linna Heroodes Suurele
ja tänutäheks pani Heroodes Suur linnale nimeks Sebastia,
mis on Augusta kreekakeelne vaste.
Jeesuse ajaks oli siia Heroodes Suure käsul kerkinud ka staadion,
teater ja tempel keiser Augustuse kummardamiseks.
Stefanose surmaga algas Jeruusalemmas suur tagakius
Jeesusesse uskujate suhtes.
Usklikud hajutati Jeruusalemmast Juuda ja Samaaria küladesse.
Üks neist oli Stefanosega samal ajal diakoniks määratud Filippus.
Nüüd käisid need, kes olid tagakiusamisel hajutatud,
mööda maad ja kuulutasid evangeeliumi.
Filippus tuli ühte Samaaria linna ja kuulutas rahvale Kristust. Ap 8:4-5
Linn oli Filippuse sõnumile avatud.
Esimene Apostlite tegudes kirjeldatud suur ärkamine Jeruusalemmast väljas
toimus just siin Samaaria linnas.
Rahvahulk pani üksmeelselt tähele, mida Filippus ütles,
kuuldes teda ning nähes tunnustähti, mida ta tegi.
Sest paljudest, kel olid rüvedad vaimud,
läksid need välja valju häälega kisendades,
palju halvatuid ja jalutuid aga sai terveks. Ap 8:6-7
Jumala kuningriigi reaalsust nähes uskusid nad Jeesusesse
ning nii mehed kui naised said ristitud.
Apostlite teod räägivad, et linnas sündis tänu sellele suur rõõm.
Kui Jeruusalemma apostlid kuulsid,
kuidas Samaaria linn evangeeliumi vastu võttis,
läkitasid nad Peetruse ja Johannese siia uusi usklikke kinnitama.
Need tulid kohale ja palvetasid samaarlaste eest,
et nad võtaksid vastu Püha Vaimu.
Sest Vaim ei olnud langenud veel kellegi peale nende seast,
nad olid üksnes ristitud Issanda Jeesuse nimesse.
Siis panid apostlid oma käed nende peale
ja nad võtsid vastu Püha Vaimu. Ap 8:15-17
Kõnnime siit platsilt tänasesse palvepaika.
Tänavune Iisraeli talv on olnud haruldaselt pikk.
ja kohalikudki pole varem näinud, et need kevadlilled veel mais õitsevad.
Teatrivaremete juures on rahulik palvetada.
Apostlite ajale järgnenud sajandil ehitasid roomlased linna edasi
ja praegu nähtavad varemed pärinevad peamiselt sellest ajast.
Jõudsimegi tänasesse palvepaika.
Miks oleme seekord tänureisil just siin?
Eelmisel palvereisil Jaakobi kaevule nägime,
kuidas Jeesus lubas Püha Vaimu ka samaarlastele.
Täname nüüd siin Samaaria linnas selle eest,
et just siin hakkas tõotus
Samaaria regioonis esmakordselt suures mastaabis teostuma.
Enne Filippuse saabumist linna oli siin kaua tegutsenud nõid Siimon,
kes oli rahvast hämmastanud pimeduse jõudude tegudega.
Rahvas pidas seda suure jumala väeks ja järgis teda.
Filippuse kuulutuse tõttu Jumala riigist ja Jeesusest
hakkas rahvas Filippust uskuma.
Ka Siimon uskus evangeeliumi ja sai ristitud
ning ta jäi Filippuse seltskonda.
Ta oli siiski veel kinni vanades hoiakutes.
Aga kui Siimon nägi,
et Vaim antakse apostlite käte pealepanemise kaudu,
tõi ta neile raha ja ütles:
'Andke minulegi see meelevald, et igaüks saaks Püha Vaimu,
kelle peale ma iganes oma käed panen!' Ap 8:18-19
Nõiana oli Siimon harjunud pimeduse jõududest kasu saama.
Sama loogika järgi püüdis ta osta ka Püha Vaimu oma teenistusse.
Aga Peetrus ütles talle:
'Hävigu su hõbe koos sinuga,
et sa arvad Jumala andi saavat raha eest!
Sul ei ole osa ega pärandit selles sõnas,
sest su süda ei ole siiras Jumala ees.
Paranda nüüd meelt oma kurjusest ja anu Issandat,
et su mõttevälgatus sulle ehk andeks antaks.
Sest ma näen sind olevat täis kibedat sappi ja ülekohtu köidikus.'
Siimon aga vastas: 'Paluge teie minu eest Issandat,
et minu peale ei tuleks midagi sellest, mis te olete öelnud!' Ap 8:20-24
Siimona juhtum näitab, et Jeesusesse uskuv ja ristitud isik
võib endiselt olla tõsiselt seotud ülekohtu köidikutega elusfääris,
kus ta on avanud pimedusele ukse ja pole sellest lahti öelnud.
Peetrus nägi Siimona ebasiirast ja sappi täis südant
mis püüdis Püha Vaimu raha eest kaubelda.
Tihti paljastab just rahaahnus või oma naudingu järgimine
uskliku südame tõelise olukorra.
Selle asemel, et Jumalat Püha Vaimu eest tänada,
tahtis Siimon ka Jumala Vaimu ennast teenima.
Kuid Siimon pole ainus,
kes on teinud Pühast Vaimust üksnes oma eesmärkide sulase
ja pole teda vastu võtnud Jumalana.
Enesekesksuses pole paljud mõistnud,
et Püha Vaim ei eksisteeri meie jaoks, vaid meie Püha Vaimu jaoks.
Meie ei oma Püha Vaimu, vaid Püha Vaim omab meid.
Enne kui jätkame tänamist Püha Vaimu läbimurde eest siin,
peatume ja vaatame, milline on meie endi suhe Püha Vaimuga.
Kas olen olnud valmis Jumala Vaimu vastu võtma?
Kui olen, kas Püha Vaim on saanud teha minus ja minu kaudu oma tahet
või olen ma Siimona kombel
püüdnud panna Püha Vaimu oma tahet tegema?
Kui tänulik olen olnud selle eest,
et Jumal on andnud oma Vaimu minu sisse elama?
Palvetame.
Isa, ma palun Jeesuse nimel,
näita mulle, milline on tegelikult minu suhe Sinu Püha Vaimuga?
Anna andeks, kui ma pole oodanud ja igatsenud Sinu Püha Vaimu elu
ja kui olen oma käitumisega Su Vaimu kurvastanud ja Talle muret teinud.
Andesta, kui olen käitunud nagu Püha Vaim oleks minu sulane,
mõistmata, et tegu on minus elava Jumalaga.
Andesta, kui olen püüdnud panna Püha Vaimu oma tahet tegema.
Aitäh, Isa, Püha Vaimu eest,
selle imelisima anni eest, mida inimene iial saada võib.
Jumala Vaim, tee minus ja minu kaudu, mida Sina tahad.
Jeesuse nimel. Aamen.
Jumal on alati igatsenud täita oma rahvas oma Vaimuga.
Jumal rääkis sellest juba Moosese kaudu.
Mooses oli palunud, et Jumal ta koormat kergendaks.
Jumal käskis Moosesel rahva juhid tunnistustelgi juurde koguda,
kus Jumal annab neilegi oma Vaimu, mille Ta oli andnud Moosesele.
Siis Issand astus alla pilve sees ja rääkis temaga
ning võttis tema peal oleva Vaimu,
ja pani nende seitsmekümne mehe peale, kes olid vanemad.
Ja kui Vaim oli nende peal, siis nad rääkisid prohveti viisil,
aga pärast seda mitte enam. 4Mo 11:25
Kaks rahva vanemat olid laagrisse jäänud
ja hakkasid üllatuslikult seal prohveteerima.
Ootamatu Jumala Vaimu ilmnemine ajas isegi Joosua segadusse.
Siis võttis sõna Joosua, Nuuni poeg,
Moosese teener oma noorusest alates, ja ütles:
'Mooses, mu isand, keela neid!' 4Mo 11:28
Mooses tundis siiski Jumala südant ja ütles:
Kes küll annaks, et kogu Issanda rahvas saaks prohveteiks,
et Issand paneks oma Vaimu nende peale! 4Mo 11:29
Hiljem prohveteeris Joel sellest ulatuslikust Vaimu väljavalamisest.
Ja pärast seda sünnib,
et ma valan oma Vaimu kõige liha peale.
Siis teie pojad ja tütred hakkavad ennustama,
teie vanemad uinuvad unenägusid nähes,
teie noored mehed näevad nägemusi. Jl 3:1
Seejärel kuulutas Jeesus, kuidas selle Püha Vaimu saab.
Aga pühade viimasel, suurel päeval seisis Jeesus ja hüüdis valjusti:
'Kellel on janu, see tulgu minu juurde ja joogu!
Kes usub minusse, nagu ütleb Kiri,
selle ihust voolavad elava vee jõed.
Aga seda ta ütles Vaimu kohta, kelle pidid saama temasse uskujad;
sest veel ei olnud Vaimu, kuna Jeesus ei olnud veel kirgastatud. Jh 7:37-39
Jeesus ootas väga seda Püha Vaimu väljavalamist maa peal ja ütles:
Tuld olen ma tulnud viskama maa peale,
ja mida muud ma tahaksin, kui et see oleks juba süttinud! Lk12:49
Jeesus igatses näha Püha Vaimu tulemist.
Just selleks Ta maa peale tulnud oligi.
Jumal hakkab elama vaid sellises templis,
mis on ohvriverega Temale pühitsetud.
Et Jumal võiks elada patuste inimeste seas,
pidi ülempreester vana lepingu ajal kord aastas suurel lepituspäeval
toimetama lepitust ka Jumala hoone eest.
Sarnaselt võrdpildiga pühitsetakse ka uue lepingu tempel ohvriverega.
Jeesus tuli ülempreestrina seda lepitust toimetama,
et Jumala Vaim võiks asuda elama sellesse uue lepingu templisse.
Uues lepingus pole Jumala tempel enam inimese ehitatud hoone,
vaid Jumal tuleb elama oma loodud inimesse.
Paulus kirjutas:
Eks te tea, et te olete Jumala tempel
ja teie sees elab Jumala Vaim? 1Kr 3:16
Jeesus lepitas Jumala rahva,
et Püha Vaim võiks asuda elama oma templisse,
mis on loodud Tema jaoks.
Püha Vaim aga teenib Jeesust
ja valmistab Jumala rahvast Temale mõrsjaks.
Kui Püha Vaim nelipühipäeval välja valati,
kutsus Peetrus inimesi seda imelist andi vastu võtma:
Parandage meelt
ja igaüks teist lasku ennast ristida Jeesuse Kristuse nimesse
oma pattude andekssaamiseks,
ning siis te saate Püha Vaimu anni. Ap 2:38
Täname Jumalat selle suure anni eest.
Aitäh, Isa, et puhastasid meid Jeesuse ohvriverega
oma Püha Vaimu templiks.
Aitäh selle tohutu anni eest,
et Sina, universumi looja ja majesteet,
oled teinud meist, inimestest, elamu oma Vaimule.
Aitäh, Isa, selle imelise plaani eest
panna oma Vaim elama Sinu loodud ja lunastatud inimesse.
Aitäh, Jeesus, et maksid oma verega minu ostmiseks nii suure hinna.
Aitäh, Püha Jumal, et andsid oma Vaimu minusse elama,
et Sinu üleloomulik elu saaks reaalsuseks ka minus.
Kuigi Jeesus oli andnud käsu viia sõnum Temast maailma ääreni,
kuulutasid apostlid algul evangeeliumi üksnes juutidele.
Peetrus vajas tõsist Jumala sekkumist,
enne kui roomlasest Korneeliusele evangeeliumi kuulutama läks.
Kuid juba enne seda tulid apostlid Samaariasse ühegi probleemita,
kuna osaliselt Iisraeli pärandit omavaid samaarlasi
ei pidanud Jeesus ega apostlid ilmselt paganateks.
Täname siin Samaarias toimunud Püha Vaimu väljavalamise eest.
Aitäh, Jeesus, usu eest Sinusse, mille tekitasid ka siin linnas,
ja nende imede eest, mis siin Sinu nimel toimusid.
Aitäh, et lasid oma Pühal Vaimul tulla ka Samaaria inimeste peale
ja aitäh selle rõõmu eest, mis Sinu Vaim siia linna tõi.
Aitäh, Jeesus, et Samaaria elanikud saavad Sind uuesti tundma
ja täituvad Sinu Vaimuga.
Aitäh, Jeesus, et valad oma Püha Vaimu siin välja
veel tugevamalt kui apostlite ajal.
Aitäh rõõmu eest, mille Sinu tundmine kogu Samaaria alale toob.
Kui Samaaria linna sündmused apostlid Jeruusalemmast kohale tõid,
kuulutasid nad Samaarias laiemaltki.
Kui apostlid nüüd olid Issanda sõna tunnistanud ja rääkinud,
pöördusid nad tagasi Jeruusalemma
ja kuulutasid evangeeliumi paljudes samaarlaste külades. Ap8:25
Filippus aga jätkas ingli õhutusel teed
siit Läänekaldalt Gaza poole.
Samaaria linnas ja mujal Samaarias
tekkis Jeesusesse uskuv, Püha Vaimuga täidetud kogudus.
Apostlite teod räägivad olukorrast mõni aasta hiljem järgmist:
Nüüd oli kogudusel tervel Juuda-, Galilea- ja Samaariamaal rahu
end üles ehitada ja käia Issanda kartuses,
ja see üha kasvas Püha Vaimu julgustusel. Ap 9:31
Jeesusesse uskujate saadud Püha Vaim
suutis ühendada üheks koguduseks
isegi sadu aastaid teineteist põlanud juudid ja samaarlased.
Püha Vaim suudab endiselt südameid muuta ja ühendada tänagi
siin elavad üksteisesse negatiivselt suhtuvad inimesed.
Täname koos selle eest, mida Püha Vaim siin Samaarias tegi
ja mida edaspidi teeb.
Aitäh, Jeesus, et Sinu läkitatud Püha Vaim
tekitas siia Samaariasse elava koguduse,
kes oli ühtne ka Jeesust uskunud juutidega.
Aitäh, et Sinu Vaimu kaudu
tulid nii juudid kui samaarlased koos Isa juurde.
Aitäh, et Sa ei jäta oma Vaimu tööd,
vaid annad siia veel suurema Vaimu väljavalamise.
Aitäh, Isa, et Püha Vaim suudab veel tänagi ühendada siin
üksteise suhtes vaenulikud inimgrupid,
keda miski muu ühendada ei suuda.
Aitäh, Jeesus, et suur on muutus,
mille usk Sinusse ja täitumine Sinu Vaimuga siin kord toob.
Jeesuse nimel, aamen.
Järgmisel palvereisil täname edasi selle eest,
mida Jumal on Jeesuse ja apostlite ajal teinud.
Valmistugem järgmiseks reisiks juba palves ette.
Võid osaleda palvereisidel ka neid rahaliselt toetades.
Võid toetada TV7 Eesti kanalit helistades annetustelefonil:
900 1777 (kõne hind 7 euri).
Lisainfo: www.tv7.ee
Antud saadet saad toetada ekraanil nähtavate kanalite kaudu.
Tõlge: Monika Jaaguri